Finalitzen les votacions dels Pressupostos Participatius de Gandia
05 febrer 2024

## Finalitzen les votacions dels Pressupostos Participatius de Gandia05 febrer 2024Última actualització: 05 febrer 2024

![](../gestion/img/800b4c225af0b0f73a6825e307f068a594e06f824d8c29bb0385a20b47bdc1af.jpg)  
  

La **regidora delegada de Participació Ciutadana, Liduvina Gi**l, ha informat que, una vegada finalitzat el termini de votacions de les propostes presentades per als pressupostos participatius, s'han obtingut un total de **6.566 vots** per part de les veïnes i veïns de la ciutat. Una xifra que suposa duplicar l'aconseguida durant la darrera votació.  
  
El govern local estudiarà ara el pressupost de cada proposta per a la seua execució per ordre de votació fins a esgotar els **100.000 € pressupostats**.

  
Finalment, les quatre propostes més votades han estat, en primer lloc, l'**adaptació del parc Joan Fuster**, **per convertir-lo en un parc adaptat inclusi**u, on tinguen cabuda tots els xiquets i xiquetes de Gandia perquè, amb diversitat funcional o no, puguen fer ús de la instal·lació. Aquesta proposta ha rebut un total de 830 vots.  
  
Les tres restants situades als primers llocs, per ordre de vots, són: la **creació d'un refugi bioclimàtic a l'entrada de l'aparcament Serpis** (C/ Vera el Riu) (660 vots); la **millora dels carrils bici de la ciutat** (657 vots); i **millorar el parc de l'Oller** (626 vots).  
  
Gil ha mostrat la seua satisfacció, ja que _"un any més es demostra l'alta implicació de la ciutadania per millorar el dia a dia de la nostra ciutat, utilitzant una eina real que s'enfoca a les necessitats de cada barri a cadascun dels àmbits ja siga medi ambient, benestar social, esport, cultura o urbanisme"_ "_Coneixem les propostes i treballarem perquè es duguen a terme de la millor manera possible perquè la ciutadania puga gaudir d'aquests espais i les seues millores"_, ha conclòs.

[Twittear](https://twitter.com/share)